《立春前一日寿左布政鴳居张先生·其一》
明代·程本立

好风明月自东来，岁酒先沾柏叶杯。
元气机缄生万物，寿星光焰烛三台。
汉廷尽对贤良策，董子独怀王佐才。
愿使斯民乐长治，熙然鼓腹上春台。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。